Շաւարշ Քոչարեանը շեշտեց, որ ցանկացած երկիր ելնում է իր շահերից, եւ որտեղ երկու պետութիւնների շահերը համընկնում են, այդտեղ դու ունես լիարժէք համագործակցութիւն: Ինչ վերաբերում է հարցին, թէ այս շրջանում չե՞ն համընկնում ՀՀ-Ռուսաստան շահերը, նա պատասխանեց. «Մենք մեր շահերը լաւ գիտենք, Ռուսաստանն էլ իր շահերը գիտի, եւ մենք պէտք է միշտ յստակ գիտակցենք, թէ որտեղ է այն եզրը, որտեղ կար շահերի համընկնում: Միւս կողմից՝ շատ կոպիտ սխալ կը լինէր, երբ այն մարդիկ, ովքեր աւելի մեծ սպասելիքներ ունէին Ռուսաստանից, հիմա մտնեն այլ ծայրայեղութեան մէջ եւ փորձեն Ռուսաստանին դարձնել մեզ թշնամի, դա կը լինի ամենամեծ սխալը»: